open-index/open-wikipedia-markdown huggingface dataset:
העין של סאורון

ממוזער|העין, כפי שהיא מופיעה בספרים, ציור מעשה ידיו של טולקין
**ה[[עין אנושית|עין]] של [[סאורון]]** (באנגלית: **Eye of Sauron**; נקראת גם העין הגדולה, העין חסרת-העפעפיים) היא מוטיב בדיוני, המופיע בלגנדריום של ג'יי.ר.ר טולקין.

העין הייתה סמל שאומץ על ידי אדון האופל, סאורון בעידן השלישי. נאמר כי אך מעטים יכולים לעמוד תחת מבטה האיום. העין שימשה כסמל על שריון וכרזות של מורדור, המייצגת את כוחו הכל יכול של סאורון. איתה חיפש סאורון ועקב אחר דרכיו של נושא הטבעת פרודו בגינס בסוף העידן השלישי.

## היסטוריה

לא ידוע מתי נוצרה העין של סאורון. עם זאת, העין תמיד מרחפת בקודקודו של המגדל ברד דור. העין תוארה ככזו שהייתה לה נוכחות בוערת, גלויה וברורה. אם כי אולי לא מוחשית. במהלך אירועי שר הטבעות, העין תוארה ככזו שכאילו "מסתכלת דרך חלון, אל עבר נקודה שנמצאת אל מעבר לנקודת מבטו של הצופה/קורא ובמבטה היא מאדה עננים הנמצאים בנתיב מבטה".

## בסרטים
בטרילוגיית סרטי "שר הטבעות" של פיטר ג'קסון, העין הגדולה היא גלגל עין ענק המורכב מאנרגיה היושבת על גבי ראש ברד דור.

במשחק ההמשך של משחק המחשב The Shadow of Mordor: העין המתוארת בטרילוגיה של ג'קסון למעשה אינה מורכבת רק מישותו של סאורון, אלא גם מישותו של קלברימבור, העלף שחישל את טבעות הכוח. שתי הישויות נמצאות במצב של לחימה תמידית. כאשר הטבעת נהרסת וברד-דור נופל, העין מתפוצצת וקלברימבור יוצא לחופשי.

## ראו גם

* ערפילית הסליל, נקראת גם "**העין של סאורון**"
* תחנות הכוח באשלים, בהם נמצא מגדל השמש שאליו לעיתים מיוחס הכינוי ״**העין של סאורון**״

## קישורים חיצוניים

קטגוריה:שר הטבעות
סאורון
המרוץ לדראג של ספרד

**מרוץ הדראג של ספרד** (או **מרוץ הדראג: ספרד**, במקור Drag Race España) היא תוכנית מציאות סטרימינג באינטרנט, בהפקת "אסטרמדיה טלוויסיון", בשיתוף עם "בואנדיה אסטודיוס", וכמפיקה אחראית משמשת "World of Wonder". זוהי הגרסה הספרדית לזיכיון מרוץ הדראג ולתוכנית האמריקאית המקורית, המרוץ הדראג של רו פול. בתוכנית מתמודדות עשר מלכות דראג ספרדיות על התואר "כוכבת הדראג הראשונה של ספרד", על פרס של 30,000 יורו ועל פרס נוסף של אספקת מוצרי איפור לשנה. הסדרה משודרת באינטרנט בשירות "אטרספלייר פרמיום" (ATRESplayer Premium) בספרד ו-WOW Presents Plus בארצות נוספות.

הפרק הראשון הוקרן לראשונה ב-30 במאי 2021.

## הפקה
הליהוק התקיים בתחילת 2021, והצילומים החלו בתחילת מרץ 2021.

בספרד, התוכנית מנוהלת על ידי "אטרספלייר פרמיום". בארצות הברית, בבריטניה ובאזורים בינלאומיים אחרים, הפרק הראשון שודר לראשונה ב-WOW Presents Plus, שירות הסטרימינג של חברת ההפקות של המרוץ הדראג של רו פול, World of Wonder, במקביל לשידורו בספרד.

## המתמודדות
הגילים, השמות ומקומות המוצא שצוינו נכונים לזמן הצילומים.

## התקדמות המתמודדות

**זהב** – המתמודדת ניצחה וזכתה במקום הראשון בעונה.

**אפור כהה** – המתמודדת זכתה במקום השני בעונה.

**תכלת זוהר** – המתמודדת זכתה בתואר "חביבת הקהל".

**כחול** – המתמודדת ניצחה באתגר השבועי.

**טורקיז** – המתמודדת קיבלה ביקורת חיובית והייתה בטוחה.

**לבן** – המתמודדת לא קיבלה כל ביקורת והייתה בטוחה.

**צהוב בהיר** – המתמודדת קיבלה ביקורת והייתה בטוחה.

**ורוד** – המתמודדת קיבלה ביקורת שלילית אך הייתה בטוחה.

**אדום בהיר** – המתמודדת הייתה בתחתית.

**אדום** – המתמודדת הודחה.

**בורדו** – המתמודדת פרשה מהתחרות.

## תחרויות [[ליפסינק|הליפ סינק]]

תכלת – המועמדת נפסלה לאחר פעם אחת בתחתית.

ירוק – המועמדת נפסלה לאחר פעמיים בתחתית.

אדום – המועמדת נפסלה לאחר שלוש פעמים בתחתית.

צהוב – המועמדת נפסלה בליפ סינק הסופי לעונה.

## מארחים ושופטים
ב-15 בפברואר 2021, אוּשר כי המארחת של התוכנית תהיה מלכת הדראג הספרדייה . ב-1 במרץ הוכרז כי הרכב השופטים יכלול את מעצבת האופנה אנה לוקינג ואת חאבייר אמברוסי וחאבייר קאלבו, שחקני קולנוע וטלוויזיה, במאים וסופרים, שהם גם זוג בחייהם הפרטיים.

### שופטים אורחים
רשומים בסדר כרונולוגי:
* ג'ון קוֹרְטַחַרֵנָה, דוגמן ושחקן
* , שואוגירל ושחקנית לשעבר
* קרלוס אָרֶסֶס, שחקן וזמר
* באד גיאל, זמרת וכותבת שירים
* אלסקה, זמרת ספרדייה
* , קומיקאית
* אֶנװִי פֶּרוּ, מלכת דראג, זוכת העונה הראשונה של מרוץ הדראג של הולנד

### אורחים מיוחדים
אורחים שהופיעו בפרקים אך לא שפטו על הבמה המרכזית.

**פרק 4**
* , פרפורמית ופעילה חברתית
* , דראג קווין

**פרק 6**
* , שחקן
**פרק 8**

* אלקסיס מטאו, מלכת דראג, מתחרה בעונה 3 של המרוץ לדראג של רו פול ובעונות 1 ו-5 של המרוץ לדראג: אולסטארס

**פרק 9**

* ולנטינה, מלכת דראג, מתחרה בעונה 9 של המרוץ לדראג של רו פול ובעונה 4 של אולסטארס 
* כרמלו סגורה, כוריאוגרף

## פרקי הסדרה

**עונה 1**

## קישורים חיצוניים

* 

## הערות שוליים

קטגוריה:תוכניות להט"ב ספרדיות
קטגוריה:המרוץ לדראג של רו פול
קטגוריה:סדרות טלוויזיה ספרדיות
קטגוריה:דראג
הקוטרים המרכזיים של מוסקבה

**הקוטרים המרכזיים של מוסקבה** (ברוסית: **Московские центральные диаметры**) היא מערך של קווי רכבת פרוורית במוסקבה ומחוז מוסקבה.

הקוטרים המרכזיים של מוסקבה (MCD) מקשרים בין מוסקבה לערים הסמוכות במחוז מוסקבה: לובניה, דולגופרודני, אודינצובו, קרסנוגורסק ופודולסק.

שני הקווים הראשונים נפתחו ב־21 בנובמבר 2019. אורכם של שני הקווים הראשונים עם 58 תחנות הוא 132 ק"מ.

## קווי הרכבת

## גלריה

קובץ:Открытие станции Баковка на МЦД-1 после реконструкции (02).jpg| 
קובץ:Skolkovo Innovation Centre railway platform and Orbion business center 2019.jpg|
קובץ:Платформа Тимирязевская вход.jpg|
קובץ:Станция Новодачная на МЦД-1 (05).jpeg|
קובץ:Станция МЦД Долгопрудная открылась после реконструкции · 1.jpg| 
קובץ:Открытие станции МЦД-2 Печатники (04).jpeg|
קובץ: Станция МЦД Пенягино.jpg| 
קובץ:OpalikhaStation.jpg|
קובץ:Matveevskaya station MCD-4.jpg|
קובץ:Станция Железнодорожная.png|


## קישורים חיצוניים

* באתר של הרכבת התחתית
* הקוטרים המרכזיים של מוסקבה באתר Mos.ru

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוסקבה: רכבות
מייק מניאן

**מייק מָנִיַאן** (בצרפתית: **Mike Maignan**; נולד ב-3 ביולי 1995) הוא כדורגלן צרפתי, המשחק בעמדת השוער במילאן מהסרייה א' ובנבחרת צרפת.

## קריירת מועדונים
### תחילת הקריירה
מניאן נולד בקאיין שבגינאה הצרפתית, לאב צרפתי ולאם מהאיטי. כילד עבר עם משפחתו לפריז, שם התחיל לשחק בקבוצה מקומית. בגיל 14 הצטרף לאקדמיה של פריז סן ז'רמן ושיחק בקבוצות הנוער של המועדון בתור שוער. ביוני 2013 חתם על חוזה מקצועי שאפשר לו לשחק במדי הקבוצה הבוגרת של המועדון, שזכתה באליפות צרפת. הוא נכלל מספר פעמים בסגל של פריז סן ז'רמן למשחקי גביע ואף ליגה, אבל לא ערך הופעה אחת במדי הקבוצה.

### ליל
באוגוסט 2015 חתם בליל תמורת מיליון אירו. ב-18 בספטמבר ערך את הופעת הבכורה שלו במועדון ובכלל בקריירת המשחק שלו, כשנכנס כמחליף במשחק הליגה מול ראן לאחר ההרחקה של השוער וינסנט אניימה. עם כניסתו למשחק, עצר בעיטת עונשין. בעונת 2017/2018 קודם על ידי מאמן ליל, מרסלו ביילסה, לעמדת השוער הבכיר של המועדון, באותה עונה נהנה מיכולת טובה שבמהלכה שמר על 17 משחקים עם שערים נקיים, זכה בתואר השוער המצטיין בצרפת ועזר לקבוצתו לסיים במקום השני בליגה ולהבטיח מקום בליגת האלופות.

בעונת 2020/2021 היה גורם משמעותי בזכייתה המפתיעה של ליל באליפות צרפת, זכייה שהובטחה במחזור האחרון של העונה. הוא סיים את העונה עם 21 משחקים ללא ספיגה.

### מילאן
ב-27 במאי 2021 חתם במילאן סגנית אלופת איטליה על חוזה לחמש שנים עבור 13 מיליון אירו. הוא ערך את הופעת הבכורה שלו ב-23 באוגוסט 2021 בניצחון 0–1 על סמפדוריה, ב-13 באוקטובר עבר ניתוח בפרק כף היד שהשבית אותו למשך שישה שבועות. כבר בעונתו הראשונה זכה באליפות איטליה כשהוא שומר על רשת נקייה 17 משחקים.

## קריירה בינלאומית
מניאן ייצג את כל הנבחרות הצעירות של צרפת ובמאי 2019 קיבל זימון בכורה לסגל הנבחרת הבוגרת, למשחקי מוקדמות יורו 2020. ב-7 באוקטובר 2020 ערך את הופעת הבכורה שלו בנבחרת במשחק ידידות נגד אוקראינה שהסתיים בניצחון 1–7 עבור צרפת. מניאן זומן לסגל הנבחרת הצרפתית ליורו 2020 והיה חלק מהנבחרת גם במשחקי ליגת האומות 2021. זומן כשוער הראשי בנבחרת צרפת לאחר פרישתו של הוגו לוריס לפני מוקדמות יורו 2024 והראה יכולות מרשימות במשחקי הבכורה שלו עם יכולות אתלטיות ובעצירת בעיטת עונשין במשחקו הראשון נגד נבחרת הולנד ב-24 במרץ 2023, שהסתיים בניצחון 0–4.

נכלל בסגל נבחרת צרפת לטורניר יורו 2024.

## תארים
;ליל
* אליפות צרפת: 2020/2021

;מילאן
* אליפות איטליה: 2021/2022

;נבחרת צרפת
*ליגת האומות: 2020/2021

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:פריז: כדורגלנים
קטגוריה:כדורגלני פריז סן-ז'רמן
קטגוריה:כדורגלני ליל
קטגוריה:כדורגלני מילאן
קטגוריה:כדורגלני נבחרת צרפת
קטגוריה:ספורטאים צרפתים באיטליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:צרפתים ממוצא האיטי
קטגוריה:צרפתים שנולדו ב-1995
נתנאל איזק

**נתנאל איזק** (נולד ב-21 באוגוסט 1981) הוא דמות ציבורי שבעבר כיהן כמשנה למנכ"ל משרד התחבורה וכמנכ"ל משרד ירושלים ומורשת וכמנכ"ל משרד המורשת וכמשנה לראש עיריית לוד.

## ביוגרפיה
נתנאל איזק גדל בראשון לציון לרב ד"ר סא"ל (במיל') פיני איזק, מרבני הרבנות הצבאית, ולד"ר מיכאלה, דוקטור לפסיכולוגיה קלינית. בוגר הישיבה התיכונית בראשון לציון והמכינה קדם צבאית קשת יהודה. בין השנים 2000–2003 שירת בצה"ל כלוחם בפלחה"ן גולני. כיהן כיו"ר ארגון הסטודנטים הארצי של המכללות בישראל, בזמן שלמד לתואר ראשון בתקשורת במכללת עמק יזרעאל. במסגרת תפקידו זה החל מ-2008 כיהן כחבר המועצה להשכלה גבוהה.

### פעילות ציבורית
בשנת 2009, בבחירות לכנסת ה-18, היה חבר "מפלגת צבר – מפלגת הצעירים של ישראל" בראשות בועז טופורובסקי, והוצב במקום השני מטעמה לכנסת. המפלגה לא עברה את אחוז החסימה.

היה ממקורבי גדעון סער בתקופה בה היה חבר הליכוד, ולאחר מכן יועץ מקצועי של סער כשר החינוך ולאחר מכן ראש המטה המוניציפלי שלו כשר הפנים.

החל מאפריל 2015 שימש כראש מטה השר אריה דרעי במשרד הכלכלה והתעשייה. לאחר מכן שימש כחמש שנים, עד יולי 2020, כיושב ראש המוסד לבטיחות ולגיהות.

בשנת 2018, לקראת הבחירות לכנסת ה-21, פורסם כי יתמודד בפריימריז בליכוד כנציג השפלה. בבחירות המקומיות בנובמבר 2018 התמודד למועצת העיר לוד ברשימת הליכוד שבראשות ראש העיר יאיר רביבו, נבחר למועצה, וכיהן כשנתיים וחצי כמשנה לראש העיר רביבו שנבחר בשנית לתפקיד. במסגרת תפקידו זה, בשנת 2021, פעל בזמן המהומות בלוד להשבת השקט לעיר, ואף הותקף בעצמו בידי ערבים־ישראלים בזמן בו התראיין בשידור חי בגלי צה"ל לטלי ליפקין שחק.

בשנת 2019, לקראת הבחירות לכנסת ה-23, מינה גדעון סער את איזק לראש מטה הבחירות שלו בליכוד. בשלהי שנת 2020 היה ממקימי מפלגת תקווה חדשה ושימש כמנכ"ל המפלגה. לקראת הבחירות לכנסת העשרים וארבע הוצב איזק במקום ה-21 ברשימת תקווה חדשה, אך לא נבחר לכנסת.

### מנכ"ל [[משרד ירושלים ומורשת]]
ב-16 ביולי 2021 הכריז שר ירושלים ומורשת, זאב אלקין כי ימנה את איזק למנכ"ל משרדו ומעט קודם לכן התפטר איזק מרשימת תקווה חדשה לכנסת. ב-19 ביולי אישרה ממשלת ישראל ה-36 את המינוי.

### מנכ"ל [[משרד המורשת]]
איזק שימש בתפקיד מנכ"ל משרד המורשת (שפוצל ממשרד ירושלים ומורשת) תחת השר הרב עמיחי אליהו.

### יש מלחמות בלי שם
בשנת 2022 הוציא לאור בהוצאת קוראים את הספר "**יש מלחמות בלי שם**" שנכתב כ"יומן מלחמה" בזמן אמת על קורותיו כלוחם בפלחה"ן חטיבת גולני בזמן האינתיפאדה השנייה.

## חיים אישיים
איזק נשוי לליטל ואב לשישה. הוא מתגורר 

בלוד. מקיים אורח חיים דתי.

בנוסף הוא גבאי קהילה בבית כנסת המקומי

## קישורים חיצוניים

*נתנאל איזק מתראיין בתוכנית "עצם העניין", עם קלמן ליבסקינד, על המהומות בלוד 18 באפריל 2021
*

## הערות שוליים

קטגוריה:חברי המועצה להשכלה גבוהה
קטגוריה:חברי מועצת העיר לוד
קטגוריה:בוגרי מכינה קדם-צבאית קשת יהודה
קטגוריה:בוגרי המכללה האקדמית עמק יזרעאל
קטגוריה:מנכ"לי משרד ירושלים ומורשת
קטגוריה:פעילי ארגוני סטודנטים בישראל
קטגוריה:פעילי הליכוד
קטגוריה:פעילי מפלגת תקווה חדשה
קטגוריה:עובדי משרד הכלכלה
קטגוריה:בוגרי ישיבות בני עקיבא
קטגוריה:מגדל העמק: אישים
קטגוריה:ישראלים שנולדו ב-1982
קלייד (נהר)

**נהר הקלייד** (באנגלית: **River Clyde**, בגאלית סקוטית: **Abhainn Chluaidh**) הוא נהר הזורם בדרום סקוטלנד ועובר דרך גלאזגו. הקלייד הוא הנהר השמיני באורכו ב והשני באורכו בסקוטלנד.

מוצא הנהר הוא ברכס גבעות לות'ר, משם הוא ממשיך לכיוון צפון, באזור העיירה ביגאר הוא משנה את מסלולו לכיוון צפון-מערב וממשיך לאורך אזורי הפרברים של גלאזגו בהם לנרק והמילטון, משם עובר דרך מרכז העיר של גלאזגו עד שנשפך לים בלשון הים של קלייד. מקור השם הוא ככל הנראה מבריטונית "קלוד'" (Clud) ובתקופה הרומאית הוכר בשם "קלוטה" (Clota). משמעות אפשרית לשם היא מהמילה הבריטונית "קלויד'" (Clywwd): רועש, משמעות מקובלת יותר מגיעה משם האלה הקלטית "קלוטה" (Clota) הנחשבת לאלת הנהר עוד מתקופת השבט הקלטי ששכן באזור ומשמעות שמה "הזורם בעוצמה" או "המטהר הקדום".

באזור נהר הקלייד והעמק סביבו שכן השבט הקלטי דמנוניי (Damnonii) עד לתקופת סוף השלטון הרומי בבריטניה, אז התפתח לכדי ממלכת סטרת'קלייד ("עמק הקלייד") שהתקיימה באזור במהלך ימי הביינים המוקדמות ועד לייסוד ממלכת סקוטלנד בראשית המאה ה-11. ב החל מהמאה ה-17 ועם התפתחותה המשמעותית של גלאזגו והתעשיות הכבדות באזור, בעיקר סביב תעשיית הספנות, הפך הנהר להיות עורק תחבורה חשוב שתרם להפיכת האזור לאחד ממרכזי התעשייה החשובים באיים הבריטים במאה ה-18 וה-19.

מאז שנת 2000 מוגן שפך הנהר ולשון הים של קלייד תחת אמנת רמסר.

## קישורים חיצוניים

* 

קטגוריה:סקוטלנד: נהרות
קטגוריה:גלאזגו
קטגוריה:נהרות הנשפכים לים האירי
קטגוריה:הממלכה המאוחדת: אתרי רמסר
יחסי זמביה–סין

**יחסי זמביה–סין** הם יחסים החוץ בין הרפובליקה העממית של סין לזמביה.

## יחסים כלכליים
ממוזער| שגרירות זמביה בסין
בשנת 1998 תאגיד המתכות לא ברזליות הסיני (CNMC) קנה 85% ממניות השליטה במכרה הנחושת צ'אמבישי בזמביה תמורת 20 מיליון דולר והשקיע 130 מיליון דולר נוספים בשיקום המכרה. פחות מעשר שנים מאוחר יותר עד סוף 2005 השקיעו בזמביה כ-160 חברות סיניות.

הסחר בין סין לזמביה גדל בשנת 2010 ל-2.2 מיליארד דולר. ההשקעות הסיניות בזמביה נעות בין אינטרסים של כרייה בחגורת הנחושת של זמביה ועד השקעות בחקלאות, ייצור ותיירות. נכון לפברואר 2011, סך הכל 25 חוות בזמביה מנוהלות על ידי גופים סיניים.

## מימון פיתוח סיני לזמביה
משנת 2000 ועד 2011, התקיימו כ-64 פרויקטים פיננסיים רשמיים של מימון פיתוח בסין שזוהו בזמביה באמצעות דיווחי מדיה שונים. פרויקטים אלה נעים בין הלוואה למימון פרויקט הכוח התחתון של קפו ג'ורג', להלוואה להרחבת תחנת הכוח של בנק קריבה צפון ליד סיאווונגה, או הקלה בחובות בסך 211 מיליון דולר בשנת 2006.

## זכויות אדם
ביוני 2020 הייתה זמביה אחת מ-53 מדינות שתמכו בחוק הביטחון הלאומי בהונג קונג באו"ם.

## מחלוקות
51 עובדים במפעל לחומרי נפץ בבעלות סינית נהרגו בפיצוץ באפריל 2005. בשנה שלאחר מכן פרצה מהומה במכרה צ'מבישי. למחרת נורה ונפצע עובד זמבי שהוביל לסערה במתחם המגורים הסיני וחמישה עובדים נוספים נורו ונפצעו על ידי מנהל סיני. הפיצוץ במפעל הנפץ והאירועים במכרה צ'מבישי הפכו לאחד הנושאים הגדולים ביותר בבחירות לנשיאות זמביה בשנת 2006. כאשר המועמד לאופוזיציה, מייקל סאטה, נקט בעמדה אנטי-סינית, וקבע כי אם הוא ינצח בבחירות, הוא יתנער מההכרה של זמביה בסין ויכיר ברפובליקה הסינית בטאיוואן. סאטה הפסיד בבחירות לנשיא המכהן לוי מוואנוואסה.

בפברואר 2007 ביקשה ממשלת סין להקל על התחושה נגד צ'מביצ'י בצ'אמבישי על ידי הבטחה להשקיע 800 מיליון דולר ליצירת אזור כלכלי סין-זמביה ולעזור למדינה להפוך למדינה מתועשת.

### מכרה פחם קולום
בפברואר 2010 נהרג מפקח סיני, ג'ונג טינגהוי, במכרה הפחם קולום. באוקטובר אותה שנה פתחו שני מנהלים סיניים באש לעובדי המכרה האפריקאים במהלך מהומה במכרה ופצעו 11. בתחילת אוגוסט 2012 נהרג מנהל המכרות הסיני, וו שנגזאי, בעקבות סכסוך בשכר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יונדאי קונה N

**יונדאי קונה N ׁ**(באנגלית: **Hyundai Kona N**) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי יונדאי N משנת 2021. היא הוצגה באפריל 2021.

היא מהווה כגרסת הספורט ליונדאי קונה.

## מפרט טכני
היא כוללת מנוע בנזין בנפח 2.0 ליטר טורבו המספק כ-280 כ"ס ומומנט מרבי של 40 קג"מ בין 1,950 ל-4,600 סל"ד. תיבת הילוכים כפולת מצמדים בעלת שמונה הילוכים. התאוצה מ-0 ל-100 קמ"ש אורכת 5.5 שניות והמהירות המרבית עומדת על 240 קמ"ש.

## גלריה

קובץ:Hyundai Kona N OS performance blue (2).jpg|מבט אחורי


## קישורים חיצוניים

* 
* יונדאי קונה N, באתר טופ גיר, 18 באוגוסט 2021
## הערות שוליים

קונה N
קטגוריה:מכוניות ספורט
קטגוריה:קרוסאובר
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2020
בן-ציון כ"ץ (רב)

הרב **בן-ציון כ"ץ** (19 באוגוסט 1887 – 1934) היה אב בית דין בצ'רנוביץ וראש הקהילה האורתודוקסית בה בשנים 1934-1922.

## ביוגרפיה
הרב כ"ץ נולד ב-19 באוגוסט 1887 בסירט שבמחוז בוקובינה. בצעירותו למד תורה אצל אריה לייבוש הורוביץ, הרב הראשי של סטאניסלב, ולאחר מכן המשיך את לימודיו אצל הרב יצחק יהודה שמלקיש בלבוב. ב-1907 הוסמך לרבנות על ידי הרבנים הורוביץ ובנימין אריה וייס, אב"ד של קהילת יהודי צ'רנוביץ. בשנים 1914-1911 כיהן כרבה הראשי של קהילת בראשוב. ב-1913 חיבר פירוש לסדר קדשים בשם "גאון צבי", שנדפס בדרוהוביץ'. ב-1922, עשר שנים לאחר מותו של הרב וייס, מונה כ"ץ להחליפו כאב"ד וראש הקהילה האורתודוקסית בצ'רנוביץ, תפקיד שאותו מילא עד מותו ב-1934. החליף אותו בתפקיד הרב משולם ראטה.

## הערות שוליים

קטגוריה:צ'רנוביץ: רבנים
קטגוריה:ילידי 1887
קטגוריה:נפטרים ב-1934
המעורר (קומיקס)

[ממוזער|מסכת גז GP-7 המשמשת את "המעורר", עם מסנן 40 מ"מ הממוקם משמאל היא פריט הלבוש המאפיין את הדמות במיוחד. זו מסכת גז רוסית מ[שנות ה-40 של המאה ה-20. לדברי לוצ'יאנו הוא חיפש בגוגל את המסכה והחליט להוסיף אותה כמאפיין לדמות.]]
**המעורר** (בפורטוגזית: **O Doutrinador**) היא סדרת קומיקס ברזילאית, שנוצרה על ידי לוצ'יאנו קוניה. הדמות הראשית, "דוטרינדור", מפורטוגזית "המעורר", היא דמות שלוקחת את החוק לידיה במטרה להרוג פוליטיקאים מושחתים שפוגעים בחברה הברזילאית.

## פרסום
את הקומיקס הגה לראשונה לוצ'יאנו קוניה בשנת 2008, אך רק בשנת 2013 החל הפרויקט להתפתח ולהתפרסם ברשתות החברתיות. הפרסום העצמאי הראשון שנמכר בשנת 2014 וזמן קצר לאחר מכן חבר לוצ'יאנו למוזיקאי והפעיל מרסלו יוקה כדי לכתוב סיפור חדש בשם Dark Web.

## עלילה
מיגל הוא סוכן פדרלי מאומן היטב שחי בברזיל שממשלתו נחטפה על ידי חבורת פוליטיקאים ואנשי עסקים. טרגדיה אישית מובילה אותו לבחור בשחיתות הברזילאית כאויבתו הגדולה ביותר והוא מתחיל לנקום באליטה הפוליטית הברזילאית בתקופת הבחירות לנשיאות, במסע צלב ללא פשרות כנגד השחיתות.

## פרסומים

## עיבודים
### קולנוע
בשנת 2018 שוחרר לאקרנים הסרט המעורר, בבימויו של גוסטבו בונפה.

### טלוויזיה
סדרת הטלוויזיה המעורר שודרה מ-1 בספטמבר 2019 ברשת Space והשלימה את אירועי הסרט המקורי.

## הערות שוליים

קטגוריה:קומיקס
קטגוריה:2013
קטגוריה:ברזיל: תרבות
קטגוריה:דמויות בדיוניות
קטגוריה:סדרות רומנים גרפיים
המעורר (סדרת טלוויזיה)

**המעורר** (בפורטוגזית: **O Doutrinador: A Série**; מילולית: המעורר: הסדרה) היא סדרת טלוויזיה ברזילאית מסוגת מותחן פעולה, המבוססת על סדרת הקומיקס שיצר לוצ'יאנו קוניה. פרק הבכורה של הסדרה שודר ב-1 בספטמבר 2019 ברשת Space והשלימה את אירועי הסרט באותו השם שהופץ בנובמבר 2018.

## שחקנים ודמויות

## קישורים חיצוניים

## הערות שוליים

קטגוריה:סדרות טלוויזיה ברזילאיות
קטגוריה:סדרות דרמה המשכיות
קטגוריה:סדרות פעולה
קטגוריה:סדרות מתח
קטגוריה:סדרות משטרה ופשע
המעורר (סרט)

**המעורר** (בפורטוגזית: **O Doutrinador**) הוא סרט מתח פשע ברזילאי משנת 2018, בבימויו של גוסטבו בונפה, המבוסס על סדרת הקומיקס באותו שם שיצר לוצ'יאנו קוניה. הסרט נכתב על ידי גבריאל וויינר, לוצ'יאנו קוניה, ל.ג. באיאאו, רודריגו לאגס וגילרמה סימאן ובו מככבים קיקו פיסולאטו בתפקיד הראשי, לצד סמואל דה אסיס, טיינה מדינה, ניקולה טרוויג'אנו, אדוארדו מוסקוביס, טוקה אנדרדה, נטליה לאג', הלנה רנאלדי, אוקיר דה סוזה ומריליה גבריאלה.

## עלילה
מיגל (קיקו פיסולטו) הוא סוכן פדרלי של סוכנות ממשלתית בשם "DAE" ("המחלקה החמושה המיוחדת"), בעל הכשרה גבוהה ומומחה בכלי נשק. לאחר שחווה טראומה, הוא יוצא למסע נקמה אישי, ועוטה את זהותו של דמות עוטה מסכה הידועה בכינוי "המעורר", שמחליט לעשות צדק במו ידיו ולהשמיד פוליטיקאים ואנשי עסקים של חברות בנייה מושחתות.

כעת, מטרתו הגדולה ביותר היא להילחם בחבורת פוליטיקאים ושודדים שהובילה את הפוליטיקה בברזיל והחלה לשלוט במדינה תוך מחשבה רק על האינטרסים שלהם.

## שחקנים ודמויות
* קיקו פיסולאטו בתפקיד מיגל מונטסנט / המתעורר
* טיינה מדינה בתפקיד נינה
* סמואל דה אסיס בתפקיד אדו
* ניקולה טרוויג'אנו בתפקיד דיוגו
* אוקיר דה סוזה בתפקיד סגן דג'למה דיאס
* מריליה גבריאלה בתפקיד השרה מרתה רג'ינה
* אדוארדו מוסקוביס בתפקיד סנדרו קוראה
* קרלוס בטאו בתפקיד אנטרו גומס
* אדוארדו שאגאס בתפקיד אוליביירה
* נטליה לאג' בתפקיד איזבלה מונטסנט
* טוקה אנדרדה בתפקיד טנטנטה סיקירה
* נטליה רודריגס בתפקיד פנלופה
* הלנה רנאלדי בתפקיד ג'וליה מצ'אדו
* לוסי ראמוס בתפקיד מכירות מרינה
* הלנה לוז בתפקיד אליס מונטסנט

## הפקה
### התפתחות
באותה שנה עם פרסום הכרך הראשון של חוברת הקומיקס O Doutrinador, אושרה על שותפות עם Paris Filmes ו-Downtown Filmes כדי להפיק סרט לייב אקשן המבוסס על ספר הקומיקס. באוגוסט 2013 פורסם הטיזר הרשמי הראשון ביוטיוב כצעד שיווקי. מאוחר יותר קוניה וגבריאל וויינר החלו לעבוד על התסריט של הסרט.

פיתוח הסרט החל באמצע שנת 2017. ב-15 באפריל, Downtown Filmes הודיעה רשמית על שחרורו של הסרט במהלך CCXP Tour Nordeste אירוע שנערך באולינדה, פרנמבוקו.

## הפצה
הסרט שוחרר בברזיל ב-1 בנובמבר 2018. הסרט נבחר להקרנה בשבוע סרטי הפעולה של ג'קי צ'אן 2019.

## קישורים חיצוניים

## הערות שוליים

קטגוריה:סרטים ברזילאיים
קטגוריה:סרטים בפורטוגזית
קטגוריה:סרטי 2018
קטגוריה:סרטי פשע
קטגוריה:סרטים על נקמה
גור לביא

**גור לביא** (נולד ב-27 במרץ 2001) הוא כדורסלן ישראלי המשחק בעמדת הפאוור פורוורד במכבי תל אביב ובנבחרת ישראל בכדורסל 3x3.

## קריירה
## גור נולד ב[[בת שלמה]] והחל את דרכו במחלקת הנוער של [[מכבי זכרון יעקב (כדורסל)|מכבי זכרון יעקב]]. בעונתו האחרונה בנוער, בה שיחק במקביל להתנדבות בשנת שירות הוא הוביל את קבוצתו למקום השני בליגה הלאומית לנוער ולעלייה לליגת העל לנוער.
בעונת 2020/2021, חתם לביא בהפועל חיפה. תחילה הוא עלה לדקות מועטות, אך ככל שהעונה התקדמה קיבל לביא יותר קרדיט ובמיוחד לאחר פציעתו של כרם משעור. ב-29 במאי 2021, קלע לביא שיא עונתי של 9 נקודות יחד עם 6 ריבאונדים ב-21 דקות במהלך הניצחון 69–86 על הפועל חולון. באותה עונה שותף לביא ב-19 משחקים, בהם העמיד ממוצעים של 0.7 נקודות ו-0.6 ריבאונדים ב-4.3 דקות למשחק.

בעונת 2021/2022 הושאל לביא לעירוני קריית אתא מהליגה הלאומית במסגרת הכרטיס הכפול. בעונה זו העפיל עם הקבוצה לפלייאוף העליון לאחר שסיימה במקום ה-4 ולאחר מכן העפיל עם הקבוצה לשלב חצי הגמר והגמר בו זכתה והעפיל עמה לליגת העל. במהלך העונה פתח בחמישייה בכל המשחקים והעמיד 11.9 נק', 6.5 ריבאונדים ו-2 אסיסטים בעונה הסדירה. בשלב הפלייאוף העמיד 13.9 נק', 5.7 ריב' ו-1.6 אסיסטים. בסיום העונה הסדירה נבחר לתגלית העונה בלאומית.

בעונת 2022/2023 מיעט לביא לקבל דק' באופן יציב תחת המאמן שרון דרוקר, אך לקראת סיום העונה תחת המאמן מיקי גורקה זכה לקבל דק' משמעותיות. בסופו של דבר שותף בכ20 משחקים כ-8.8 דק' בממוצע והעמיד 2.4 נק' ו-2.2 ריב' כאשר משחק השיא שלו היה נגד הפועל גלבוע גליל כאשר העמיד 12 נק', 16 ריב'ו-6 אסיסטים.

ב-26 ביוני 2025 חתם לביא במכבי תל אביב על חוזה לשלוש עונות, במסגרתו יצטרף לסגל הקבוצה בליגת העל וביורוליג.

## נבחרת ישראל
ב-2021 זומן לביא לסגל נבחרת העתודה לטורניר הצלנג'ר 2021 (שהחליף את אליפות אירופה דרג א' בשנה זו) בחמשת משחקי הטורניר עלה מהספסל והעמיד ממוצעים של 8.4 נק' נק', 4.2 ריב', 1.6 אס', 1.6 חט' ו-10 במדד ה+- ב-62.5 % מהשדה.
### נבחרת ישראל בכדורסל 3x3
ב-2022 זומן לנבחרת ישראל בכדורסל 3x3 והשתתף עם הנבחרת במוקדמות אליפות אירופה, בה סיימה הנבחרת במקום הראשון בשלב המוקדמות ועקב כך העפילה לאליפות.
## הערות שוליים

## קישורים חיצוניים

קטגוריה:כדורסלני נבחרת ישראל 3x3
קטגוריה:כדורסלני הפועל גלבוע גליל
קטגוריה:כדורסלני עירוני קריית אתא
קטגוריה:כדורסלני הפועל חיפה
קטגוריה:כדורסלנים ישראלים
קטגוריה:בת שלמה: אישים
קטגוריה:ישראלים שנולדו ב-2001
ההרעלות בסולסברי

**ההרעלות בסולסברי** (באנגלית: **The Salisbury Poisonings**) היא סדרת דרמה המבוססת על אירועים אמיתיים, בכיכובם של אן מארי דאף, רייף ספול ואנאבל סקולי. העלילה מתארת את ההרעלה של סרגיי ויוליה סקריפאל  באמצעות גז עצבים, שהתרחשה ב-2018 בעיר סולסברי, והעמידה בסכנה את כל תושבי העיר. עוד מתוארות בסדרה ההרעלות שהתרחשו מאוחר יותר באיימסברי. הסדרה שודרה בשלושה חלקים בערוץ BBC One ביוני 2020, ובארבעה חלקים במקומות אחרים. אדם פאטרסון ודקלן לון יצרו את הסדרה עבור Dancing Ledge Productions.

## תקציר עלילה
ב-4 במרץ 2018 נקראו שירותי החירום לטפל בסרגיי ויוליה סקריפאל, שנמצאו מחוסרי הכרה על ספסל בפארק במרכז העיר סולסברי. מוכרז מצב חירום כשמתברר שסקריפל עבד בעבר במינהל הראשי של המטה הכללי הרוסי, ושימש כסוכן כפול עבור שירותי הביון הבריטי בשנות התשעים של המאה העשרים. התברר שהוא ובתו הורעלו בגז העצבים נוביצ'וק שנמרח על ידית דלת הכניסה של ביתם. עוד עוסקת הדרמה במקרים נוספים של חשיפה לרעל, בהם של קצין משטרה ושל בני זוג שמצאו בקבוק בושם שהכיל את גז העצבים וניסו אותו על עצמם.

## צוות השחקנים
* אן מארי דאף – טרייסי דסקייביץ'
* ויליאם יוסטון – טד דסקייביץ'
* רייף ספול – סמל בילוש ניק ביילי
* אנאבל סקולי – שרה ביילי
* דארן בויד – דייב מינטי
* נייג'ל לינדזי – מפקד המשטרה פול מילס
* אמבר אגאר – מפקחת משטרה לאטה מישרה
* ויין סוואן – סרגיי סקריפאל
* ג'יל וינטרניץ – יוליה סקריפאל
* ג'וני האריס – צ'ארלי ראולי
* בארי איירד – מתיו ראולי
* מייאנה בורינג – דון סטורג'ס
* סטלה גונה – קרוליין – סטורג'ס
* מלאני גוטרידג' – קלייר סטורג'ס
* רון קוק – סטן סטורג'ס
* מארק אדי – רוס קסידי
* קלייר בורט – מו קסידי
* דאנקן פאו – ד"ר ג'ייס האסלם
* אמה סטנספילד – האחות אמה בלאק
* שירין מרטין – ד"ר רבקה ג'נר
* ג'ונתן סלינגר – פרופ' טים אטקינס
* אנדרו ברוק – אליסטר קאנינגהם
* כריס וילסון – שוטר
* קימברלי ניקסון – האנה מיטשל
* מייקל שייפר – סטיבן קמפ
* רמי ביסלי – ג'ורג'יה
* סופיה אלי – גרייסי סטורג'ס

## פרקים

## קישורים חיצוניים
* 

* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:תוכניות טלוויזיה באנגלית
קטגוריה:יחסי הממלכה המאוחדת – רוסיה
נח גל גנדלר

[ממוזער|250px|נשיא [סיישל דני פאורה (מימין) נפגש עם גל גנדלר, נובמבר 2018]]
**נח גל גנדלר** (נולד ב-12 באוגוסט 1957) הוא דיפלומט ישראלי, שכיהן כשגריר ישראל באוזבקיסטן, בולגריה, קניה ואלבניה.

## ביוגרפיה
גנדלר נולד ב-12 באוגוסט 1957 בקריית חיים. בשלהי שנת 1986 התקבל גנדלר לקורס הצוערים של משרד החוץ, ובשנת 1987 החל לעבוד במשרד. בין השנים 1989–1999, מונה למזכיר שני בשגרירות ישראל בקטמנדו, בירת נפאל. בשנת 1991 החל לעבוד בשגרירות הישראלית בבנגקוק, תאילנד, כסגן השגריר. במסגרת עבודתו בתאילנד, ביקר גנדלר במדינות הודו-סין – וייטנאם, לאוס וקמבודיה, במטרה ליצור יחסיהן דיפלומטיים בינם לבין מדינת ישראל. גנדלר נחשב לדיפלומט הישראלי הראשון שביקר במדינות שלאחר מלחמת וייטנאם. בשנת 1993, בסיועו של גנדלר, חידשו המדינות את יחסיהם עם ישראל. בנוסף, יזם את פתיחת קו התעופה של חברת "אל על" לבנגקוק ב-1992. את תפקידו בשגרירות בתאילנד סיים בשנת 1995, ולאחר מכן חזר לישראל.

גנדלר מונה למנהל קורס הצוערים של משרד החוץ. מחזור זה היה לגדול בתולדות משרד החוץ, עם 50 צוערים. בשנת 1997 מונה גנדלר לשגריר ישראל בטשקנט, בירת אוזבקיסטן. בעת כהונתו ביקרו באוזבקיסטן מספר אישים ישראלים דוגמת נשיא ישראל עזר ויצמן, ראש ממשלת ישראל בנימין נתניהו, שר הביטחון יצחק מרדכי ושר הכלכלה והתעשייה נתן שרנסקי. כמו כן, נשיא אוזבקיסטן אסלאם קרימוב ערך ביקור ממלכתי בישראל ב-18 בדצמבר 1998.

בשנת 2003 שב גנדלר לישראל, ומונה לראש כוח האדם של משרד החוץ. בשנת 2006 מונה על ידי שר החוץ לשגריר ישראל בסופיה, בירת בולגריה. בשנת 2011 יצא גנדלר לחל"ת, והחל לעבוד בחברת המים הלאומית "מקורות", כמנהל פיתוח עסקי בישראל ומחוצה לה. שאול כמיסה החליף אותו כשגריר ישראל בבולגריה. עם שובו למשרד החוץ, מונה לשגריר מיוחד לענייני ביטחון, מזון ומים במסגרת המרכז לשיתוף פעולה בינלאומי (מש"ב). בשנת 2017 מונה לשגריר ישראל בניירובי, קניה. במסגרת תפקידו, הואמן גנדלר על שכנותיה של קניה, אוגנדה, טנזניה, מלאווי ואיי סיישל.

בקיץ 2019, מונה לשגריר ישראל באלבניה במקום בעז רודקין. כמו כן היה שגריר לא תושב בבוסניה והרצגובינה. בעת כהונתו, ננזף גנדלר על ידי מנכ"ל משרד החוץ, אלון אושפיז, בעקבות מסמך של השגרירות שהביע תמיכה ברפורמה בשיטת הבחירות בבוסניה והרצגובינה, בניגוד לעמדת הממשלה והקהילה היהודית במדינה.

## חיים אישיים
גנדלר נשוי ללירון, בתו של דני ז'ק, ראש עיריית קריית ביאליק לשעבר. לזוג חמישה ילדים.

## קישורים חיצוניים

## הערות שוליים

קטגוריה:דיפלומטים ישראלים
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:שגרירי ישראל באוגנדה
קטגוריה:שגרירי ישראל באוזבקיסטן
קטגוריה:שגרירי ישראל באלבניה
קטגוריה:שגרירי ישראל בבולגריה
קטגוריה:שגרירי ישראל בבוסניה והרצגובינה
קטגוריה:שגרירי ישראל בטנזניה
קטגוריה:שגרירי ישראל בקניה
קטגוריה:ישראלים שנולדו ב-1957
חברת האוטובוסים המאוחדת

שמאל|ממוזער|250px|תחנת האוטובוסים ברח' סולטאן סולימאן בירושלים המזרחית**חברת הנסיעות המאוחדת** (בערבית: **شركة السفريات الموحدة**; שרכת א-ספריאת אל-מווחדה) הוא איחוד של שבע חברות תחבורה ציבורית של מזרח ירושלים.

## היסטוריה
עד שנת 2004 שררה אנדרלמוסיה בקוי התחבורה הציבורית בשכונות הערביות במזרח העיר. עשרות חברות פרטיות ומשפחתיות הפעילו קווים בלתי סדירים או סדרים למחצה, בלא פיקוח נאות ובכלי רכב מיושנים. בשנת 2004 הגדירו עיריית ירושלים, משרד התחבורה ותוכנית אב לתחבורה ירושלים פרויקט לאיחוד של החברות למסגרת של חברה מאוחדת ובה חמש חברות-בנות, המופעלות לפי זיכיון. יחד עם נציגי האוכלוסייה תוכננו ונקבעו מסלולים קבועים. כן נקבעו מספרי קווים ותדירות (גבוהה יחסית) וניתנו זיכיונות הפעלה לפי מכרז. החברה מפעילה צי של מיניבוסים שנרכשו בסיוע משרד התחבורה. המיניבוסים צבועים באופן אחיד בתבנית פסים ירוק-לבן (לקווים פנים-עירוניים) או כחול-לבן (לקווים כפריים/פריפריאליים) ונקראים בעגה המקומית "זברות" או "אוטובוס ערבי". קווי הנסיעה של מזרח ירושלים נמצאים תחת פיקוח משרד התחבורה, ונעשה בהם שימוש ברב קו. האוטובוסים פועלים בשבתות ובחגי ישראל כולל יום כיפור. חלק מהקווים חוצים את גדר ההפרדה ונכנסים לערים פלסטיניות כגון רמאללה (קו 218א) ובית ג'אלא (קו 231).

במרץ 2025 נחנך קו 299 שנוסע ממחסום קלנדיה למעבר רחל דרך מערב העיר וכביש בגין. הקו אינו פועל בשבת וחג.

מרכז ההפעלה הוא התחנה המרכזית של מזרח ירושלים שלה שני מסופים סמוכים: האחד ברחוב סולטאן סולימאן, ממזרח לגן הקבר, בין שער שכם ושער הפרחים המיועד בעיקר לקווים הבין-עירוניים, והשני בדרך שכם ממערב לגן הקבר המשמש את הקווים העירוניים. בנוסף פרושות ברחבי מזרח העיר עשרות תחנות אוטובוס תקניות, חלקן משותפות עם קווים של חברות אחרות כמו "אגד" ו"סופרבוס". הקווים נוסעים בעיקר בכבישים העירוניים והכפריים של מזרח ירושלים, אך גם בדרך חברון וכביש מספר 1 (שדרות בר-לב) וכן בשכונות "קו תפר" כמו גבעה הצרפתית ותלפיות מזרח. הקווים נחשבים לנוחים ויעילים ורוב תושבי האזור מעדיפים אותם על פני הסעות פיראטיות, שנתח השימוש בהן ירד מאוד. גם ציבור קטן של יהודים משתמש בתחבורה ציבורית זו, בעיקר בשבת.

## קישורים חיצוניים
*
*
*
*
*
*
*

## הערות שוליים

קטגוריה:ירושלים: תחבורה ציבורית
קטגוריה:מזרח ירושלים: תחבורה
קטגוריה:חברות אוטובוסים ישראליות
יונדאי i20 N

**יונדאי i20 N** (באנגלית: **Hyundai i20 N**) היא מכונית ספורט במרכב מיני, בעלת חמישה מקומות ישיבה, שמיוצרת על ידי יונדאי N משנת 2020. היא הוצגה באוקטובר 2020.

היא מהווה כגרסת הספורט ליונדאי i20.

## מפרט טכני
היא כוללת מנוע בנזין בנפח 1.6 ליטר טורבו המספק כ-204 כ"ס בין 5,500 ל-6,000 סל"ד. תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 6.7 שניות והמהירות המרבית עומדת על 230 קמ"ש.

## גלריה

קובץ:Hyundai i20 N IMG 4920.jpg|מבט אחורי-צדדי


## קישורים חיצוניים

* 
## הערות שוליים

i20 N
קטגוריה:מכוניות ספורט
קטגוריה:קרוסאובר
קטגוריה:כלי רכב המיוצרים בטורקיה
קטגוריה:דגמי מכוניות שהושקו ב-2020
הר קרדינל (קליפורניה)

**הר קרדינל** (באנגלית: **Cardinal Mountain**) הוא הר גבוה, הממוקם בשיאו של רכס הרי סיירה נבדה שבצפון מדינת קליפורניה שבארצות הברית.

ההר ממוקם על הגבול בין מחוזות קליפורניה פרזנו ואיניו; וכן ההר ממוקם על הגבול בין אזור הטבע הבראשיתי ג'ון מיור לבין הפארק הלאומי קינגס קניון

גובהו של ההר 4,076 מטרים מעל פני הים, והוא ההר ה-94 בגובהו בקליפורניה.

ההר מתנשא לגובה של 173 מטרים מעל סביבתו.

ההר ממוקם 23 קילומטרים דרומית - דרום-מערבית מהעיירה ביג פיין; ו-2 קילומטרים דרומית - דרום-מזרחית מהר ספליט.

## היסטוריה
### מקור השם

שמו של ההר ניתן על ידי ג'ורג' ר' דייוויס (George R. Davis), טופוגרף מטעם הסקר הגאולוגי של ארצות הברית.

השם הוא תיאורי.

לסלעים בראש ההר צבע ארגמני, המזכיר את הכיפה (גאלרו) האדומה שלובשים החשמנים בנצרות הקתולית.

באנגלית "קרדינל" משמעו "חשמן".

אגם קרדינל הסמוך להר, נקרא על שמו של ההר.

### הטיפוס על ההר

הטיפוס הראשון לפסגת ההר בוצע על ידי ג'ורג' דאונינג, ג'וניור (George Downing, Jr) ב-11 באוגוסט 1922.

מאז ועד שנת 2021 נערכו 106 ניסיונות להעלות לפסגת ההר, חלק מניסיונות אלה לא צלחו.

## גלריה


קובץ:Cardinal Mountain, Sierra Nevada- roadside view.jpg|המדרונות המזרחיים של ההר
קובץ:Cardinal Mtn - Taboose Pass.jpg|המדרונות המערביים של ההר
קובץ:Eastern side of the Sierra Nevadas.jpg|הר קרדינל (משמאל), הר ספליט (במרכז), הר טינמאהא (מימין), מבט מהכביש המהיר 395


## לקריאה נוספת

• John M. Bartley, Allen F. Glazner, Kevin H. Mahan, **[https://pubs.geoscienceworld.org/gsa/geosphere/article/8/5/1086/132549/Formation-of-pluton-roofs-floors-and-walls-by Formation of pluton roofs, floors, and walls by crack opening at Split Mountain, Sierra Nevada, California]**, Geosphere 2012;; 8 (5): 1086–1103. doi: https://doi.org/10.1130/GES00722.1

• Stephen Porcella, Cameron M. Burns, **[https://books.google.co.il/books?id=uM6amm4BDtAC&pg=PA141&lpg=PA141&dq=%22Cardinal+Mountain%22+California&source=bl&ots=FZpJ0OooZa&sig=ACfU3U3h90Uf5cdQErpyoXj6MQUp1GC9PQ&hl=en&sa=X&ved=2ahUKEwjAnfL7t-fxAhUlA2MBHfdODtE4RhDoATAIegQIERAD#v=onepage&q=%22Cardinal%20Mountain%22%20California&f=false Climbing California's Fourteeners: The Route Guide to the Fifteen Highest Peaks]**, P 141

• James Gregory Moore, **[https://books.google.co.il/books?id=nbUPAAAAIAAJ&pg=PA96&lpg=PA96&dq=%22Cardinal+Mountain%22+California&source=bl&ots=9n_DD_U-jP&sig=ACfU3U3uwFOGStlSWm90bylaMF9mqnyk9w&hl=en&sa=X&ved=2ahUKEwjAnfL7t-fxAhUlA2MBHfdODtE4RhDoATAJegQIEhAD#v=onepage&q=%22Cardinal%20Mountain%22%20California&f=false Geology of the Mount Pinchot Quadrangle, Southern Sierra Nevada, California]**, P 96

## קישורים חיצוניים
* הר קרדינל באתר הסקר הגאולוגי של ארצות הברית
* הר קרדינל באתר peakbagger
* הר קרדינל באתר summitpost (תצלומי ההר, ומידע למטפסי הרים)
* הר קרדינל באתר alltrails (מפת מסלול הטיפוס על ההר)
* תרשים הנוף הנשקף מהר קרדינל באתר peakvisor
* הר קרדינל באתר thebackcountry (תיאור הטיפוס על ההר ותצלומי ההר)
* מסלולי הליכה (טרק) באזור הר קרדינל
* תיאור מסלול טאבוס המוביל אל ההר באתר משרד החקלאות של ארצות הברית
* מפת אזור הר קרדינל
* תחזית מזג אוויר עדכנית ארוכת טווח עבור הר קרדינל

## הערות שוליים

קרדינל
קרדינל
קרדינל
קרדינל
קרדינל
ירוחם ליינר

רבי **ירוחם ליינר** (בכתיב יידי – **ליינער**; ה' בסיוון תרמ"ח – כ' באב תשכ"ד) היה אדמו"ר בארצות הברית מבית חסידות איזביצה ראדזין, חוקר תורני, ומחבר ספרים.

## ביוגרפיה
רבי ירוחם נולד בראדזין שנת תרמ"ח לפסיה רבקה ולרבי אברהם יהושע העשיל ליינר אשר כיהן באדמו"רות בחלם, עוד בצעירותו נודע כתלמיד חכם והתכתב עם גדולי הרבנים דאז, דוגמת המהרש"ם מברז'אן ועוד, נשא את ריקל בת רבי צבי הירש הלברשטאדט.

[ממוזער|בית מדרשו ב[בורו פארק]]
בשנת תרצ"א היגר לאנגליה והתגורר בשכונת קריקלווד (Cricklewood) שבלונדון, שם כיהן באדמו"רות. בשנת תש"י עבר לארצות הברית והקים את בית מדרשו בשכונת בורו פארק.

דודו של רבי ירוחם הוא מחדש התכלת רבי גרשון חנוך הניך ליינר, רבי ירוחם לבש תכלת מיצורו של רבי גרשון, בשנות השואה נשתכחה דרך עשיית התכלת של רבי גרשון, ובשנת תשי"ב חידשו חסידי ראדזין שבארץ ישראל את הפקת התכלת אך בדרך חדשה ולא כמו שעשו בעבר, רבי ירוחם לא הסכים עם שיטתם וטען שמדובר בזיוף ואף פרסם מודעות בגנותם, וטען שאין זו התכלת המקורית שחידש רבי גרשון חנוך הניך ליינר. כאשר בלו ציציותיו, חדל מללבוש עוד ציצית עם תכלת מכיוון שהיו מצויות רק הציציות החדשות, אולם כשמצא ציצית מהצביעה הישנה חזר ולבשה.

נקבר בבית הקברות בית ישראל שבוודברידג ניו ג'רזי, לאחר פטירתו שימש בנו רבי מרדכי יוסף כאדמו"ר מאיזיביצא ראדזין.

## חיבוריו
[ממוזער|נואם בכנס לשם הקמת [מקווה טהרה]]
* **תפארת ירוחם** ברוקלין תשכ"ח, הספר נדפס על ידי בנו.
* '''מפי השמועה''' שמועות מדודו רבי גרשון חנוך העניך ליינער, ניו יורק תשי"ב, (באתר היברובוקס).
* **מאמר זיכרון לראשונים** תולדות אדמור"י ראדזין נדפס מחדש בירושלים תשנ"ז.
***[https://tablet.otzar.org/he/book/book.php?book=100147&pagenum=2 הערות על הזהר]**, ניו יורק תשי"ג, באתר אוצר החכמה.

*קדמות ספר הזוהר לרד"ל בתוספת מאמר נרחב בשם זוהר הרקיע באותו נושא
ממוזער|רבי ירוחם ליינר בחתונת הרב מאיר אספיס, יושב ראשון משמאל.
כמו כן נדפסו ממנו הגהות לספרי התכלת של דודו רבי גרשון חנוך הניך ליינר, לספר , ולספרו של סביו מי השילוח. הגהות ממנו נדפסו לפירוש רבינו בחיי, ולספר יצירה. בסוף "סדר עולם, שארית יוסף, גלגולי נשמות, סדר הדורות השלם", ניו יורק, תשמ"ה. הגהותיו על ספר החינוך ועל מנחת חינוך נדפסו בתוך "ספר ההשלמה על ספר מנחת חינוך", בסוף ספר מנחת חינוך, דפוס האחים שולזינגר, ניו יורק תשי"ב (דפוס צילום, ישראל 1984).

## לקריאה נוספת
* אהרן בן ציון שורין, **קשת גבורים** חלק ג', ירושלים תשס"ד, עמ' 133–139.
* יצחק אלפסי, **אנציקלופדיה לחסידות** חלק ב', "רבי ירוחם ליינר מראדזין", ירושלים תשמ"ו, עמ' תנ"ד-תנ"ה

## קישורים חיצוניים
### אודותיו
* הרב יעקב ליינר, האדמו"ר ר' ירוחם ליינר זצ"ל לבית איזיביצא ראדזין הצופה 17 באוגוסט 1964.
* רבי ירוחם ליינר בפורום "אידישע וועלט פארומס"
* 
### ממאמריו
*  בתוך: **[[תלפיות (רבעון)|תלפיות]]**, שנה ד', גיליון א'–ב', ניו יורק תש"ט, עמ' 167.
* , 
* ,  

## הערות שוליים

קטגוריה:יהודים שהיגרו מפולין לארצות הברית
ירוחם ליינר
קטגוריה:אדמו"רים אמריקאים
קטגוריה:רבנים בריטים
קטגוריה:אדמו"רים בריטים
קטגוריה:מחברי ספרי מוסר ומחשבה
קטגוריה:הפולמוס על קדמות הזוהר
קטגוריה:אמריקאים שנולדו ב-1888
קטגוריה:אמריקאים שנפטרו ב-1964
יונתן אטיאס

**יונתן משה אטיאס** (נולד ב-26 בינואר 2001) הוא כדורסלן ישראלי, המשחק בעמדות הפאוור פורוורד והסנטר במכבי עירוני רמת גן ובנבחרת העתודה.

## קריירה
אטיאס נולד בגן יבנה והחל לשחק שם כדורסל. בגיל 15, הוא עבר למחלקת הנוער של מכבי תל אביב. בגיל 16 עלה לקבוצת הנוער של מכבי, כשכבר באותה עונה הוא זכה עם הקבוצה באליפות המדינה. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018, הגיע אטיאס יחד עם תיכון חדש תל אביב לגמר ליגת העל לתיכונים, שם קלע 4 נקודות וסייע לקבוצתו לנצח את תיכון כצנלסון ולזכות באליפות. עונה לאחר מכן, אטיאס סייע לקבוצת הנוער לזכות בדאבל לאחר ניצחון 0–3 בסדרת הגמר מול הפועל תל אביב.

בעונת 2019/2020, עלה אטיאס לסגל הבוגר של מכבי תל אביב ושיחק לסירוגין בקבוצת הנוער כחריג גיל. במכבי הוא שותף ב-14 משחקים, בהם העמיד 0.2 נקודות ו-0.5 ריבאונדים ב-2.7 דקות בממוצע למשחק. בתום העונה זכה אטיאס עם הקבוצה באליפות. בעונת 2020/2021, אטיאס שותף ב-7 משחקים בהם העמיד ממוצעים של 1.4 נקודות ו-0.6 ריבאונדים ב-5.0 דקות. באותה עונה זכה אטיאס עם הקבוצה בטראבל, כשזכה בגביע ווינר סל, גביע המדינה ובאליפות המדינה.

לקראת עונת 2021/2022 הושאל ממכבי תל אביב לעירוני נהריה מהליגה הלאומית. בעונתו בנהריה לא זכה ליציבות בדק' המשחק בקבוצה ולא הרבה לקלוע, במהלך העונה הסדירה שותף ב-21 משחקים עם כ-9 דק' ו-2 נק' בממוצע. בשלב הפלייאוף שותף ב-6 משחקים בהם שותף כ-5.5 דק' ובהן העמיד 0.6 נק' בממוצע.

לקראת עונת 2022/2023 חתם באליצור עירוני נתניה. בעונת 2023 חתם במכבי רעננה.

## הערות שוליים

## קישורים חיצוניים

קטגוריה:כדורסלני מכבי תל אביב
קטגוריה:כדורסלני עירוני נהריה
קטגוריה:כדורסלני אליצור עירוני נתניה
קטגוריה:בוגרי תיכון חדש
קטגוריה:כדורסלנים ישראלים
קטגוריה:גן יבנה: אישים
קטגוריה:ישראלים שנולדו ב-2001
אסטון מרטין ולהאלה

**אסטון מרטין ולהאלה** (באנגלית: **Aston Martin Valhalla**) היא מכונית על במרכב קופה, בעלת שני מקומות ישיבה, שמיוצרת בייצור מוגבל (500 יחידות) על ידי אסטון מרטין משנת 2021. היא נחשפה ביולי 2021, ומכירתה ללקוחות תחל בשנת 2023.

היא המתחרה הישירה של אסטון מרטין לפרארי SF90 סטרדלה ופורשה 918.

היא מופיעה יחד עם אסטון מרטין DB5, אסטון מרטין V8 ואסטון מרטין DBS סופרלג'רה בסרט של ג'יימס בונד, לא זמן למות.

## עיצוב
העיצוב החיצוני מעוצב בהשראת אסטון מרטין ואלקירי, אך מיועד לכביש ולא למסלול כמו הואלקירי. עיצוב הפנים כמעט ולא שונה משאר רכבי אסטון מרטין, וגם מדגם הקונספט. רוב חלקי המכונית עשויים מסיבי פחמן להורדת המשקל.

## מפרט טכני
היא כוללת מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.0 ליטר טווין טורבו (שני מגדשי טורבו) המספק כ-750 כ"ס ב-7,200 סל"ד עם שני מנועים חשמליים המספקים יחד 204 כ"ס, שלושת המנועים מספקים יחד 950 כ"ס. היא מאיצה מ-0 ל-100 קמ"ש בתוך 2.5 שניות ומגיעה למהירות מרבית של 330 קמ"ש. סוללת ליתיום יון של רימאק אוטומובילי המאפשרת טווח נסיעה חשמלי של 15 ק"מ עד למהירות של 130 קמ"ש.

## גלריה

קובץ:Aston Martin AM-RB 003, GIMS 2019, Le Grand-Saconnex (GIMS1090).jpg|מבט קדמי
קובץ:Aston Martin AM-RB 003, GIMS 2019, Le Grand-Saconnex (GIMS1089).jpg|מבט אחורי
קובץ:Aston Martin AM-RB 003 Genf 2019 1Y7A5965.jpg|מבט צדדי


## קישורים חיצוניים

## הערות שוליים

ולהאלה
קטגוריה:מכוניות על
קטגוריה:מכוניות קופה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2021
ליפוט ודאס

**ליפוט ודאס** (במקור **ויינברגר** עד 1882, בהונגרית: **Vadász Lipót**; קישווארדה, 13 בנובמבר 1861 – בודפשט, 29 באוגוסט 1924)  היה עורך דין, פוליטיקאי, חבר באספה הלאומית ההונגרית (1910-1918), עורך יהודי-הונגרי.

## קורות חיים
ליפוט ודאס נולד במשפחה יהודית בעיירה בהונגריה ש-25% מתושביה היו יהודים לפני השואה. אביו היה ברנאט ויינברגר (1837–1904) ואמו מריה מיטלמן (1840–1907). ודאס למד משפטים באוניברסיטת בודפשט (שמו כיום אוניברסיטת אטווש לוראנד) ופתח משרד עורכי דין בעיר הולדתו לאחר שקיבל את התואר במשפטים. הוא ייסד את התאחדות התעשיינים של מחוז סאבולץ', בה החזיק בנשיאות במשך עשר שנים. בשנת 1886 היה ממייסדי המפלגה הליברלית במחוז וערך את "עיתון של סבולץ' העליון" (Felsőszabolcsi Hírlap)*.* בין השנים 1910 לבין 1918 היה חבר פרלמנט מטעם "מפלגת העבודה הלאומית" (שהמשיכה את הקו של המפלגה הליברלית) והיה איש סודו האישי של אישטוואן טיסה. בפרט, השתתף במאבק הפרלמנטרי באספה הלאומית להחמרת תקנות הבית. על פי הצעתו, בית הנבחרים העביר החלטה בשנת 1915 שקראו לו על שמו "לקס ודאס" (חוק ודאס), שחוקק מחדש כללי בית נבחרים מחמירים שנקבעו בעבר למאבק בפיליבסטר. בין השנים 1913–1917 הוא היה סגן שר המשפטים (מזכיר מדיני לשר), תחילה בקבינט של לאסלו לוקאץ' ואחר כך בקבינט של אישטוואן טיסה. ודאס היה מעורב בהכנת טיוטות תקנות בנושא הסכמים מחוץ לפשיטת רגל, בחקיקת עיכוב או השהייה של פעיליות כלכלית בתקופת המלחמה ובחוק העיתונות, וכן עבד על הסדרת המשפט האזרחי. לאחר נפילת ממשלת טיסה בשנת 1917, הוא עבר תחילה לאופוזיציה, ואחר כך פרש לחלוטין מהפוליטיקה. שוב עבד כעורך דין והשתתף בחיי הקהילה היהודית של פשט. הוא היה הנשיא המשותף של האגודה הספרותית היהודית-הונגרית. פרסם מספר מחקרים משפטיים בכתבי עת מקצועיים.

ודאס הובא למנוחות בבית הקברות היהודי ברחוב שלגוטאריאני. טקס ההלוויה נערך על ידי הרב פרנץ הבשי.

## משפחתו
אשתו הייתה קורנליה ראדו (1869–1945), בתם של ברנאט רוזנבליט (אחר כך ראדו), רופא, ושל יוליאנה פוקס, אותה נשא ב-5 באפריל 1892 בקישווארדה.

ילדיהם:
* פאל ודאס (1893–?)
* בלה ודאס (1894–1946) היה עורך דין. אשתו הייתה אילונה בוז'וקי (1898–?).

## עבודותיו
* כרך נאומים נבחרים בפרלמנט (בודפשט, 1925)

## פרסים והוקרה
* הצלב האמצעי של מסדר ליפוט (1916)
* הצלב הגדול של מסדר פרנץ יוזף

## לקריאה נוספת
* Adatai a Petőfi Irodalmi Múzeum katalógusában - (נתוניו במוזיאון הספרות פטפי)
* *Magyar életrajzi lexikon II. (L–Z).* Főszerk. Kenyeres Ágnes. Budapest: Akadémiai. 1969 - (לקסיקון ביוגרפי הונגרי)
* *Magyar politikai lexikon*. Szerk. T. Boros László. Budapest, Európa Irodalmi és Nyomdai Rt., 1929. - (לקסיקון פוליטי הונגרי)
* לקסיקון יהודי הונגרי. 1929. עורך פטר אויווארי. ליפוט ודאס
* Zsidó síremlékek Budapesten. Szerk. Haraszti György. Budapest, Nemzeti Kegyeleti Bizottság, 2004. - (קברים יהודיים בבודפשט. עורך ג'רג' הראסטי. בודפשט, ועדת החסד הלאומית, 2004)

## קישורים חיצוניים

## הערות שוליים

קטגוריה:עורכי דין יהודים הונגרים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פוליטיקאים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:קישווארדה: אישים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1861
קטגוריה:הונגרים שנפטרו ב-1924
פרנץ הבשי

**פרנץ הבשי** (במקור **הנדלר** עד שנת 1905, בהונגרית: **Hevesi Ferenc**; לוגוז', 15 ביולי 1898 – הונולולו, הוואי, 29 במרץ 1952) היה הרב הראשי של פשט. אביו היה הרב צדוק הבשי (1868–1943) וסבו היה הרב אברהם מרדכי (מרק) הנדלר (1837–1911).

## ביוגרפיה
פרנץ הבשי הוא בנם של שמעון (צדוק) הבשי ושל יוליאנה (ינקה) ברודי. בין השנים 1912–1921 היה תלמיד בבית המדרש לרבנים בבודפשט. בשנת 1921 כתב את עבודת הדוקטורט שלו, בשם: אלמנטים פילוסופיים בתרגומי התנ"ך הערבית של סעדיה גאון. הוא קיבל סמיכה לרבנות בשנת 1922 באותה שנה נבחר לרב הראשי של הקהילה הניאולוגית של סקשפהרוואר. בשנת 1930 נבחר לרב בית הכנסת הגדול של בודפשט ברחוב דוהאני, ולאחר מכן בשנת 1943, לאחר מות אביו, כרב הראשי של פשט. בין השנים 1939–1946 לימד בבית המדרש לרבנים בבודפשט. הוא הסתתר בתקופת השנתיים האחרונות של מלחמת העולם השנייה, ולאחר שחרורו, בהזמנת הג'וינט (Joint Distribution Committee) סייר באנגליה ובארצות הברית, כדי להשיג תמיכה ועזרה ביהדות הונגריה. הוא לא שב לבודפשט כי חבר בהונגריה הזהיר אותו לא לעשות כן. הוא התיישב בארצות הברית ועד מהרה עבר להוואי, שם קיבל על עצמו את הנהגת הקהילה היהודית של הונולולו. הוצע לו לעבוד באוניברסיטת ג'ורג'טאון במחלקה לפילולוגיה שמית שזה עתה הוקם, אך נפטר מהתקף לב לפני שחזר ליבשת אמריקה. הוא נחשב לנואם ודרשן מצוין. עבודותיו התאולוגיות פורסמו בהונגרית ובעברית.

## חייו הפרטיים
אשתו הייתה מגדולנה רוטנשטיין, בתם של מוריץ רוטנשטיין ושל שרולטה הרצפלד, אותה נשא לאישה ב-2 בנובמבר 1922 בבודפשט.

## עבודותיו
* אלמנטים פילוסופיים בתרגומי התנ"ך לערבית של סעדיה גאון ופרשנויותיהם (בודפשט, 1921)
* מתוך ספר ההתגלות (בודפשט, 1924)
* תרגום ההגדה של פסח (1924)
* הפילוסופיה היהודית של העת העתיקה

## לקריאה נוספת
* Zsidó Kultúrtörténeti emlékek Fejér megyében, Szerk.: Lakat Erika. Székesfehérvár, 2004 - (זיכרונות תרבותיים והיסטוריים יהודיים במחוז פייר, עורכת: אריקה לקאט. סקשפהרוואר, 2004)
* "אגב, יהודי הונגריה הם אשכנזים" המרואיינת של לאסלו שויטו היא אווה הבשי ביתו של הרב פרנץ הבשי (Magyar Szemle), גישה מקוונת
* לקסיקון יהודי הונגרי. 1929. עורך פטר אויווארי עמ' 362. גישה מקוונת
## הערות שוליים

קטגוריה:רבנים הונגרים
קטגוריה:מהגרים מהונגריה לארצות הברית
קטגוריה:אנשי דת יהודים
קטגוריה:ניצולי השואה: הונגריה
קטגוריה:רבנים נאולוגים
קטגוריה:בוגרי בית המדרש לרבנים בבודפשט
קטגוריה:בוגרי אוניברסיטת אטווש לוראנד בודפשט
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1898
קטגוריה:אמריקאים שנולדו ב-1898
קטגוריה:אמריקאים שנפטרו ב-1952
ספוטניק לייט

**ספוטניק לייט** (ברוסית: **Спутник Лайт**; באנגלית: **Sputnik Light**) הוא חיסון נגד COVID-19 של מנה אחת, שפותח על ידי מכון המחקר גאמליה לאפידמיולוגיה ומיקרוביולוגיה.

ספוטניק לייט היא גרסת חיסון עם זריקה בעלת מנה אחת, הוא נרשם ב-6 במאי 2021 במשרד הבריאות של הפדרציה הרוסית כחיסון חד רכיבי והוא המרכיב הראשון בחיסון ספוטניק המקורי, המבוסס על וקטור מהסרוטייפ האנו-אדנו-וירובי הרקומביננטי 26 (rAd26). יעילות החיסון של המנה הבודדת היא 79.4% בהתבסס על ניתוח נתונים מ-28 יום לאחר קבלת מנת החיסון על ידי אזרחי הפדרציה הרוסית כחלק מתוכנית החיסון ההמונית בתקופה שבין 5 בדצמבר 2020 עד 15 באפריל 2021.
## הרכב
הוא מורכב מהמינון הראשון של חיסון ספוטניק V, המבוסס על וקטור Ad26 וניתן לאחסן אותו בטמפרטורת מקרר רגילה של בין 2–8 מעלות צלזיוס. לפי המכון, גרסה זו תתאים באופן אידיאלי לאזורים עם התפרצויות חריפות ומאפשר לאנשים רבים להתחסן במהירות. בעת הצורך החיסון נועד להפוך למנה שלישית (חיסון דחף) למי שקיבל ספוטניק V לפחות 6 חודשים קודם לכן, דבר שהיה נושא לדיונים רבים ברוסיה עם התפרצות זן דלתא של נגיף הקורונה ביוני 2021.

## יעילות
מחקר אמת עולמי עם משתתפים בגילאי 60–79 בארגנטינה מצא כי החיסון של זריקה אחת יעיל ב-79% במניעת הדבקה. ניסוי קליני שלב III ברוסיה מצא גם הוא יעילות של 79%. על פי נקסטסטראן, זן B.1.1.317 היה הזן הדומיננטי ברוסיה במהלך תקופת המחקר (5 בדצמבר 2020 עד 15 באפריל 2021) ואילו בארגנטינה (29 בדצמבר 2020 עד 21 במרץ 2021) זן N .5 שלט בהתחלה, אך עד מהרה זנים רבים התקיימו בפרופורציות דומות.

שיעור יעילות של כ-80% עולה על שיעורי היעילות של חיסונים רבים הדורשים שתי מנות של החיסון בכל מבצע חיסונים.

מחקר בטיחות ואימונוגניות בשלב I / II של ספוטניק אור הדגים את התוצאות הבאות:
*חיסון באמצעות חיסון ספוטניק לייט מאפשר לייצר נוגדני IgG ספציפיים לאנטיגן ב-96.9% מקרב האנשים המחוסנים ביום ה-28;
*נוגדנים מנטרלי וירוסים מיוצרים ביום ה-28 לאחר החיסון ב-91.67% מהמקרים;
*תגובה חיסונית תאית לחלבון SARS-CoV-2 נוצרת ב-100% מקרב המחוסנים כבר ביום העשירי;
*חיסון באמצעות חיסון ספוטניק לייט של אנשים שיש להם חסינות ל-SARS-CoV-2, מאפשר יותר מפי 40 להגדיל את רמת הנוגדנים IgG הספציפיים לאנטיגן ב-100% מהאנשים המחוסנים כבר ביום העשירי;
*לא דווח על תופעות לוואי חמורות לאחר חיסון עם ספוטניק לייט.
## ביקורת
הרכב, אתרי ייצור ונהלים, לוגיסטיקה וחששות לגבי השפעות שליליות ובקרת איכות זהים לאלה שעלו באשר למנה הראשונה של חיסון ספוטניק V. כתוצאה מכך, נושאים הקשורים למנה השנייה, כגון נוכחות אפשרית של חלקיקים המוסמכים לשכפול, אינם עולים בהקשר לספוטניק לייט.
## הערות שוליים

קטגוריה:רוסיה: מדע וטכנולוגיה
קטגוריה:מגפת הקורונה ברוסיה
קטגוריה:חיסונים נגד COVID-19
שארית יהודה

**שארית יהודה** הוא ספר הלכתי, בלשון הקודש, שמרכז את חיבורי רבי יהודה לייב (המהרי"ל) רבה של ינוביץ'. הספר מכיל ביאור בהלכות מליחה ותשובות בכל חלקי השולחן ערוך.

## מבנה הספר
הספר כולל תשובות לשאלות בהלכה בארבעת חלקי השולחן ערוך.

חלק מהשאלות שנשאל באו לבאר דעת אחיו אדמו"ר הזקן בשולחן ערוך שלו, תקנותיו, וטעמו בנוסח הסידור. בתשובותיו מוסר המהרי"ל שמועות ששמע מאדמו"ר הזקן. תשובות אחדות כתב בכמה מהדורות ונדפסו כולם. בנוסף לתשובות מופיעים בספר גם:
* הלכות מליחה. פנים הספר הוא שולחן ערוך (של הבית יוסף) עם הגהות הרמ"א ובאר הגולה (רבקש). תחתם בא חיבור המהרי"ל בצורת הערות וכולל פירוש, טעמי ההלכות וקיצור הלכות מנושאי כלי השו"ע.
* הלכות ציצית משו"ע סימן ח' ומתחתם "קיצור דברי ראשונים ואחרונים" מהמהרי"ל.
* חידושים על גמרא (ז' סימנים).
* הערות לכמה סימנים בשולחן ערוך הרב.
* שער השמועה - (י' סימנים) שמועות והנהגות - רובם מאדמו"ר הצמח צדק.

## מהדורות
כתביו ההלכתיים של יהודה לייב מיַנוֹבִיץ' נקבצו ויצאו לאור לראשונה בוילנא בשנת 1841, בספר בשם "שארית יהודה", על ידי נכדו הרב זאב וואלף.

בשנת 1957 הרבי מלובביץ ערך והוציא לאור מהדורה שנייה בשני חלקים ויצא לאור בהוצאת ספרים קה"ת, החלק ראשון הוא דפוס צילום מהמהדורה הראשונה, ובחלק השני הוספות שו"ת חדשות מכתבי יד חדשים שנמצאו, ראשי פרקים מתולדות חייו של יהודה לייב ותוספת הערות וציונים (בעיקר לנושא הנידון בשו"ת צמח צדק).

מהדורה שלישית מחודשת, בכרך אחד, גם זו על ידי הוצאת קה"ת, נערכה על ידי הרב שלום בער לוין והרב יצחק וילהלם ויצאה לאור בשנת 2009. במהדורה החדשה נסדר הספר מחדש, נוספו סימנים חדשים שנדפסו במקומות שונים ומכתבי יד, ובשולי הגיליון באו מראי מקומות וציונים. בסוף הספר באו מפתחות.

## כתב יד
באדר א' תשפ"ב (פברואר 2022) העלתה ספריית חב"ד לאתר האינטרנט של הספרייה סריקה מכתב ידו, מאוסף כתבי היד של הספרייה, של כתב היד המקורי ממנו נערך הספר.

## קישורים חיצוניים
*
*הספר באתר ספריית חב"ד, מהדורת טקסט
* מאתר שטורעם ()

## הערות שוליים

קטגוריה:פירושים על שולחן ערוך
קטגוריה:ספרי שאלות ותשובות: אחרונים